b"\n_START_ARTICLE_\nEn Avant de Guingamp\n_START_PARAGRAPH_\nEn Avant de Guingamp C\xc3\xb4tes-d'Armor (bretonsko: War-raok Gwengamp), znan tudi pod imeni EA Guingamp, EAG in Guingamp je francoski nogometni klub iz mesta Guingamp. Ustanovljen je bil leta 1912 in trenutno igra v Ligue 1, 1. francoski nogometni ligi._NEWLINE_Z doma\xc4\x8dih tekmovanj ima Guingamp en naslov prvaka 3. francoske lige (1994), dva naslova prvaka (2009, 2014) in en naslov podprvaka pokala Francije (1997), dva naslova podprvaka Trofeje prvakov - Troph\xc3\xa9e des champions (2009, 2014), dva naslova prvaka (1975, 1979) in dva naslova podprvaka (1947, 1952) Pokala Bretanje ter dva naslova prvaka Championnat de l'Ouest (1976, 1984). Z evropskih tekmovanj pa ima 1 naslov prvaka Pokala Intertoto (1996) in tri udele\xc5\xbebe Evropske lige. S slednjega tekmovanja je bila za Guingamp najuspe\xc5\xa1nej\xc5\xa1a sezona 2014/15, ko je v skupini z italijansko Fiorentino, gr\xc5\xa1kim PAOK-om in beloruskim Dinamo Minskom osvojil drugo mesto [3 zmage, 1 remi, 2 poraza] in tako napredoval v prvi krog izlo\xc4\x8ditvenih tekem. V slednjem pa je bil nato bolj\xc5\xa1i ukrajinski Dinamo Kijev [2-1, 1-3]._NEWLINE_Doma\xc4\x8di stadion Guingampa je Stade de Roudourou, ki sprejme 18.250 gledalcev. Barvi dresov sta \xc4\x8drna in rde\xc4\x8da. Nadimek nogometa\xc5\xa1ev je Les Paysans"